Years & Years

Years & Years (Years and Years), բրիտանական եռյակ Լոնդոնից, որը հանդես է գալիս էլեկտրոնային երաժշտության ժանրում։ Խումբը բաղկացած է մենակատար և ստեղնահար Օլլի Ալեքսանդրից (), բասիստ Մայքի Գոլդվորսիից () և Էմրե Տյուրեկմենից (), ով նվագում է սինթեզատորի վրա։ Այս խմբի երաժշտությունը նկարագրվում է որպես էլեկտրափոփ, R&B և հաուզ երաժշտության տարրերի խառնուրդ, նրանց վրա գլխավոր ազդեցություն թողել են այնպիսի խմբեր և երաժիշտներ, ինչպիսիք են՝ Flying Lotus-ը, Diplo-ն, Ռադիոհեդը և Ջեյ Փաուլը:

Կարիերա

Վաղ տարիներ 
Խումբը ձևավորվել է 2010 թվականին, Գոլդվորսիի՝ Ավստրալիայից Մեծ Բրիտանիա տեղափոխվելուց և Տյուրեկմենի հետ համացանցով ծանոթանալուց հետո։ Շուտով տղաներին միացավ Ալեքսանդրը, որպես գլխավոր վոկալիստ այն բանից հետո, երբ Գոլդվոսին լսեց, թե ինչպես է նա երգում։ Ի սկզբանե խումբը բաղկացած էր հինգ անդամից, Նեոլա Լիմենը () և Օլիվյե Սյուբրիան () ներառյալ։ Լիմանը լքել է խումբը 2013 թվականին։

2012 - ներկա։ Communion 

Առաջանաելույթային սինգլը՝ «I Wish I Knew» թողարկվել է 2012 թվականի հուլիսին, Good Bait լեյբլի հովանավորությամբ, այն ժամանակ խումբը բաղկացած էր հինգ անդամից։ 2013 թվականին նրանք պայմանագիր են ստորագրում ֆրանսիական Kitsuné լեյբլի հետ, արդեն որպես եռյակ և 2013 թվականի սեպտեմբերին թողարկում երկրորդ սինգլը՝ «Traps»: Նրանց երրորդ «Real» սինգլը թողարկվել է այն նույն լեյբլի հովանավորությամբ 2014 թվականի փետրվարին, որի տեսահոլովակում նկարահանվել է դերասան Բեն Ուիշոուն, ով մասնակցել է Peter and Alice պիեսին, Օլլի Ալեքսանդրի հետ միասին, ինչպես նաև Նեյտան Ստյուարտ Ջարեթը՝ «Անպիտանները» հեռուստասերիալից։

2014 թվականին խումբը պայմանագիր է ստորագրել Polydor Records-ի հետ և թողարկել չորրորդ սինգլը՝ «Take Shelter»: Մինի-ալբոմը հասել է առաջին տեղին, iTunes-ի UK Singles Electronic Chart-ում։ 2014 թվականի դեկտեմբերին թողարկվել է խմբի հինգերորդ «Desire» սինգլը, որը հասել է քսաներկուերորդ տեղը UK Singles Chart-ում։ 2015 թվականի հունվարին, նրանց վեցերորդ «King» սինգլը, ներկայացվել է BBC Radio 1-ում և Զեյն Լոուի կողմից ընտրվել է օրվա Hottest Record: 2015 թվականի մարտին, սինգլը բարձրացել է առաջին տեղը Official UK Chartկ-ում։

2015 թվականի հոււնվարին Years & Years-ը ստացել է BBC-ի Sound of 2015 մրցանակը։ Years & Years նաև առաջադրվել է Critics Choice Award մրցանակին, Brit Awards 2015-ում։

2015 թվականի մարտի 15-ին, Years & Years-ը ակնարկել է Communion ալբոմի թողարկման մասին, որը թողարկվել է 2015 թվականի հուլիսի 10-ին, Polydor լեյբլի հովանավորությամբ։

Անդամներ 
 Օլլի Ալքեսանդր () — վոկալ, ստեղնաշարային գործիքներ
 Մայքի Գոլդվորսի () — սինթեզատոր, ստեղնաշարային գործիքներ, բաս-կիթառ, ակուստիկ բաս-կիթառ
 Էմրե Տյուրկմեն () — սինթեզատոր, ստեղնաշարային գործիքներ, բիթ սեպլեր, սեմպլինգ, սեկվենսոր, լեփտոփ, ակուստիկ կիթառ
 Դիլան Բել () — թմբկահար (կենդանի կատարումներ)

Սկավառակագրություն 
 Communion[en] (2015)

Ծանոթագրություններ

Արտաքին հղումներ 
 

2010 հիմնադրված երաժշտական խմբեր
Երաժշտական խմբեր այբբենական կարգով
Բրիտանական երաժշտական խմբեր
Interscope Records-ի արտիստներ